કોઈ એક અજાણી વ્યક્તિને જોઈ દિલનું ધડકી જવું. કે શ્વાસની રફતારમાં ફરક આવી જવો. નજરને ત્યાંથી હટાવવી મુશ્કેલ થઇ જાય! અને બેબસ તમે એક દોરી વગરના ખેંચાણ થી ખેંચાતાં જાઓ.શું આ પ્રેમ હશે કે આકર્ષણ? આ પ્રેમમાં પણ સ્વાર્થ હશે? શું આ પ્રેમમાં પણ કોઈ અપેક્ષા હશે? પામી લેવાની અપેક્ષા! પણ પામવું એ પ્રેમ હોય તો હજારો લોકો જે પ્રેમ કરે છે એનો પ્રેમ સ્વાર્થી ગણાશે. પ્રેમ તો ઈશ્વરે આપેલું એક વરદાન છે જે બધાના નસીબમાં નથી હોતું અને પ્રેમની પરાકાષ્ટા અનુભવવા કદાચ પામી લેવાની વૃત્તિ આવે તો એ સ્વાર્થ કહેવાય?